Temeljem članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za sufinanciranje programa i projekata u području osnovnog i srednjeg obrazovanja i odgoja u Autonomnoj Pokrajini Vojvodini (broj Pravilnika: 128-451-931/2016-01), a u svezi s Pokrajinskom skupštinskom odlukom o proračunu Autonomne Pokrajine Vojvodine za 2016. godinu („Službeni list APV“, br. 54/15), Pokrajinsko tajništvo za obrazovanje, propise, upravu i nacionalne manjine-nacionalne zajednice raspisuje

|  |  |  |
| --- | --- | --- |
| Description: Description: grb.TIF | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise, upravu i nacionalne manjine-nacionalne zajednice**  Bulevar Mihajla Pupina 16, 21000 Novi Sad  T: +381 21 487 44 39  F: +381 21 456 986 | |
|  | Klasa: 128-451-746/2016-01 | Datum: 04.03.2016.godina |

**NATJEČAJ**

**ZA SUFINANCIRANJE PROGRAMA I PROJEKATA U PODRUČJU OSNOVNOG I SREDNJEG OBRAZOVANJA U AP VOJVODINI ZA 2016. GODINU**

Pokrajinsko tajništvo za obrazovanje, propise, upravu i nacionalne manjine-nacionale zajednice će, sukladno Financijskom planu i financijskim mogućnostima u proračunskoj 2016. godini, sufinancirati programe i projekte u području osnovnog i srednjeg obrazovanja na teritoriju AP Vojvodine u iznosu od **13.415.000,00 dinara.**

Realiziranje financijskih obveza vršit će se sukladno likvidnim mogućnostima proračuna AP Vojvodine za 2016. godinu.

**RASPODJELA SREDSTAVA**

**A) Ustanove osnovnog i srednjeg obrazovanja i Regionalni centri za profesionalni razvitak zaposlenika u obrazovanju**

1. za programe i projekte osnovnog obrazovanja – **5.420.000,00 dinara,**
2. za programe i projekte srednjeg obrazovanja – **3.650.000,00 dinara.**

**B) Udruge**

1. za programe i projekte na razini osnovnog obrazovanja – **2.265.000,00 dinara,**
2. za programe i projekte na razini srednjeg obrazovanja – **2.080.000,00 dinara.**

Pravo sudjelovanja na Natječaju imaju ustanove osnovnog i srednjeg obrazovanja na teritoriju AP Vojvodine, čiji je osnivač Republika Srbija, autonomna pokrajina ili jedinica lokalne samouprave i Regionalni centri za profesionalni razvitak zaposlenika u obrazovanju sa sjedištem na teritoriju AP Vojvodine kao i udruge sa sjedištem na teritoriju AP Vojvodine koja su kao jedan od ciljeva udruživanja statutom predvidjele aktivnosti u području obrazovanja. Navedena sredstva namijenjena su za sljedeće prioritete:

1. **Moderniziranje obrazovno-odgojnog rada**

**–** osavremenjivanje nastavnog procesa putem inovativnosti i kreativnosti svih sudionika, sigurnost učenika, stručno usavršavanje nastavnog kadra (za nerazvijene i izrazito nerazvijene jedinice lokalne samouprave prema jedinstvenoj listi razvijenosti regiona i jedinica lokalnih samouprava koja se utvrđuje za svaku godinu i objavljuje u „Službenom glasniku RS“), medijsko populariziranje obrazovanja radi isticanja dobrih primjera iz prakse i suvremenih trendova u obrazovanju, takmičenja učenika koja nisu u organizaciji Ministarstva prosvjete, znanosti i tehnološkog razvitka (međuregionalna, međunarodna....),

**2. Usuglašavanje obrazovanja s potrebama tržišta rada**

**–** unapređivanje poduzetničkog duha, razvitak praktičnih i životnih vještina,

profesionalna orijentacija i karijerno vođenje, podizanje kvalitete stručne prakse,

**3. Njegovanje multikulturalnosti/interkulturalnosti i tradicije, materinjeg jezika pripadnika nacionalnih manjina – nacionalnih zajednica**

**–** stvaranje uvjeta da se učenici pripadnici različitih nacionalnih zajednica bolje

međusobno upoznaju kao i da steknu dodatna znanja o povjesti, kulturi i drugim

važnim činjenicama o suživotu, jačanje međunacionalnog poverenja,

**4. Podrška inkluzivnom obrazovanju i prevencija ranog napuštanja formalnog obrazovanja**

* društveno uključivanje i napredovanje učenika (sa smetnjama u razvitku, specifičnim poteškoćama u učenju i učenika iz društveno osjetljivih skupina), kao i
* učenika s izuzetnim sposobnostima, razvitak talenata sukladno njihovim obrazovno – odgojnim potrebama (prilagođavanjem načina i uvjeta rada, obogaćivanjem i proširivanjem nastavnih sadržaja).

**5. Poticanje izvannastavnih aktivnosti**

* organizirano i stručno vođeno slobodno vrijeme učenika u izvannastavnom razdoblju i tijekom školskih odmora putem edukativnih kampova, susreta učenika, sekcija, sportskih, znanstveno – tehničkih , kulturnih i drugih sadržaja).

**ZAJEDNIČKI UVJETI NATJEČAJA:**

I. *Raspodjela sredstava vrši se na temelju sljedećih kriterija:*

1. Odgovor na temu programa/projekta

* Ciljevi i aktivnosti programa/projekta su sukladni prioritetima natječaja
* Ciljevi programa/projekta su jasni, konkretni i ostvarivi
* Aktivnosti su realne i adekvatne za postizanje ciljeva
* Primjenjen je inovativni pristup u planiranju aktivnosti kojima se prenose znanja i iskustva škola i udruge građana na širu društvenu zajednicu

1. Utjecaj predloženog programa/projekta

* Veličina ciljne skupine
* Stupanj uključenosti ciljne skupine kojoj je program/projekat namijenjen
* Vidljivost programa/projekta
* Održivost rezultata programa/projekta
* Uključenost partnerskih institucija u realiziranju programa/projekta

1. Kompetentnost predlagatelja i dosadašnje iskustvo

* Dosadašnja iskustva u realiziranju programa/projekata koji doprinose unaprijeđenju obrazovno-odgojnog rada.

II. *Podnositelj prijave, uz prijavu na natječaj, treba priložiti:*

1. presliku akta o upisu u sudski registar, odnosno presliku rješenja o upisu u registar kod Agencije za gospodarske registre za udruge,
2. presliku potvrde o poreznom identifikacijskom broju,

3) udruge građana podnose i izvadak iz AGR kojim se dokazuje da je podnositelj prijave registriran za poslove u području obrazovanja (izvadak se dobiva u sjedištu ili organizacijskoj jedinici AGR-a, a ne putem online pretrage),

4) preslika izvadka iz statuta udruge ili osnivačkog akta (u kome je utvrđeno da se ciljevi udruge ostvaruju u području koje je predviđeno ovim natječajem), overeno kod nadležnog tijela.

**ODLUČIVANJE O ZAHTJEVIMA I NAČIN APLICIRANJA**

O dodjeli sredstava korisnicima odlučuje pokrajinski tajnik nadležan za poslove obrazovanja na prijedlog Povjerenstva za provedbu natječaja, koje razmatra pristigle zahtjeve. Tajništvo zadržava pravo da od podnositelja zahtjeva, po potrebi, zatraži dodatnu dokumentaciju ili informacije.

Prijava na natječaj se podnosi u pisanom obliku, na jedinstvenom obrascu koji se objavljuje na internet stranici Tajništva i koji sadrži cilj, aktivnosti, korisnike, financijski plan i održivost programa i projekta s rokom njegovog završetka.

**Jedna pravna osoba može podnijeti najviše dvije prijave.**

Tajništvo će sufinancirati pojedinačne programe/projekte maksimalno do 80% od ukupno traženog iznosa po programu/projektu, a najviše do iznosa od 400.000,00 dinara po programu odnosno projektu.

Sredstva za sufinanciranje programa/projekata u području osnovnog i srednjeg obrazovanja će se dodjeljivati samo za one programe/projekte koji će se pretežito realizirati tijekom tekuće 2016. godine.

Rezultati natječaja se objavljuju na internet stranici Tajništva.

**Rok za podnošenje prijava na natječaj je 31. 03. 2016. godine.**

Prijave s potrebnom dokumentacijom se podnose na adresu:

Pokrajinsko tajništvo za obrazovanje, propise, upravu

i nacionalne manjine-nacionale zajednice.

„Natječaj za sufinanciranje programa i projekata u

području osnovnog i srednjeg obrazovanja u AP Vojvodini“

Bulevar Mihajla Pupina 16

21000 Novi Sad

Povjerenstvo neće razmatrati:

* Nepotpune prijave (prijave koje ne sadrže kompletnu dokumentaciju potrebnu za prijavu na natječaj, koje nisu potpisane i ovjerene pečatom, s nepopunjenim stupcima, popunjene grafitnom olovkom, prijave koje nisu podnijete na odgovarajućem obrascu ili sadrže nerazumljive i nečitljive podatke);
* nepravodobne prijave (prijave poslane nakon roka koji je označen kao posljednji dan natječaja);
* nedopuštene prijave (prijave podnijete od strane osoba koje su neovlaštene i subjekata koji nisu predviđeni natječajem);
* prijave korisnika koji je podnio više od dva zahtjeva za sufinanciranje programa projekata po ovom natječaja (podnositelj prijave dužan je sam izabrati projekt

s kojim konkurira, u slučaju da bude poslano više od dva projekta Povjerenstvo neće vršiti odabir i dokumentacija će biti odbijena);

* prijave u kojima nije jasno naznačen jedan prioritet (korisnik je dužan opredjeliti se za jedan prioritet, u slučaju da se zaokruži više od jednog prioriteta Povjerenstvo neće uzeti zahtjev u razmatranje);
* prijave koje se ne odnose na natječajem predviđene namjene u članku 10 ;
* prijave korisnika koji u prethodnom razdoblju nisu opravdali dodijeljena sredstva putem financijskih i narativnih izvješća;
* programe odnosno projekte čije se realiziranje ne može pretežito ostvariti tijekom tekuće proračunske godine.

Obrazac upitnika s prilozima, se može preuzeti od 07. ožujka 2016. godine na zvaničnoj Web prezentaciji Pokrajinskog tajništva za obrazovanje, propise, upravu i nacionalne manjine - nacionale zajednice: [**www.puma.vojvodina.gov.rs**](http://www.puma.vojvodina.gov.rs/) **.**

POKRAJINSKI TAJNIK

Mihály Nyilas